Source: http://eur-lex.europa.eu/smartapi/cgi/sga_doc?smartapi!celexplus!prod!CELEXnumdoc&numdoc=52009DC0331&lg=mt
Timestamp: 2013-12-11 18:22:07+00:00
Document Index: 257392

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Art 9']

Rapport mill-Kummissjoni Dwar l-applikazzjoni matul is-sena 2008 tar-Regolament (KE) Nru 1049/2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni
/* KUMM/2009/0331 finali */
KUMM(2009) 331 finali
Dwar l-applikazzjoni matul is-sena 2008 tar-Regolament (KE) Nru 1049/2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni
Dan ir-Rapport, li jkopri s-sena 2008, sar skont l-Artikolu 17(1) tar-Regolament (KE) Nru 1049/2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni[1].
L-anness għal dan ir-rapport fih dejta statistika dwar l-ipproċessar tat-talbiet għal aċċess. F'dan ir-rigward, għandu jiġi enfasizzat li l-istatistika hi biss dwar it-talbiet ta' aċċess għal dokumenti li ma kinux ippubblikati u ma tinkludi la l-ordnijiet ta’ dokumenti diġà ppubblikati u lanqas it-talbiet għal informazzjoni.
1. Politika ta’ Trasparenza[2]
Fit-30 ta’ April 2008, il-Kummissjoni adottat proposta bl-għan li temenda r-Regolament dwar l-aċċess pubbliku għad-dokument. Dan l-pass isegwi l-konsultazzjoni pubblika organizzata fl-2007 fuq il-bażi ta' Green Paper [3] u jwieġeb għal xewqa ripetuta tal-Parlament Ewropew. Iż-żewġ fergħat tal-awtorità leġiżlattiva taw bidu għall-eżami matul it-tieni semestru.
2. Reġistri u Siti fuq l-Internet
2.1. Fl-aħħar tal-2008, ir-reġistru tad-dokumenti tal-Kummissjoni kien fih 102 582 dokument (ara t-tabella annessa).
2.2. Ir-Regolament jipprevedi fl-Artikolu 9(3) li d-dokumenti hekk imsejħa “sensittivi”[4] jitniżżlu biss fir-reġistru bi qbil mal-awtorità ta' oriġini. Fl-2008, l-ebda dokument sensittiv fis-sens ta’ din id-dispożizzjoni ma kien kopert mir-reġistru.
2.3. Id-dejta dwar il-konsultazzjoni tas-sit “Trasparenza u aċċess għad-dokumenti”, aċċessibbli fuq is-server EUROPA hija kif ġej:
Numru ta’ viżitaturi | Numru ta’ sessjonijiet | Paġni viżwalizzati |
Total | 40 845 | 57 419 | 72 410 |
Medja fix-xahar | 3 404 | 4 785 | 6 034 |
3. Kooperazzjoni mal-Istituzzjonijiet l-oħra u l-Istati Membri
Is-servizzi tat-tliet istituzzjonijiet inkarigati bl-implimentazzjoni tar-Regolament komplew, matul l-2008, il-forum ta' skambju tagħhom dwar kwistjonijiet ta' natura legali relatati mal-applikazzjoni tar-Regolament.
4. Analiżi tal-Applikazzjonijiet Għal Aċċess
4.1. Iż-żieda kostanti fin-numru ta' applikazzjoniet inizjali osservata mill-adozzjoni tar-Regolament ġiet ikkonfermata matul l-2008 meta kien hemm 1001 applikazzjoni aktar milli fl-2007, jiġifieri żieda ta’ madwar 25%.
4.2. In-numru ta' applikazzjonijiet ta' konferma naqas notevolment; ġew irreġistrati 156 applikazzjoni fl-2008 minflok il-273 fl-2007.
4.3. F’dak li jirrigwarda t- tqassim tal-applikazzjonijiet skont l-oqsma ta’ interess , l-oqsma tat-trasport u l-enerġija, tas-suq intern, tal-kompetizzjoni, tal-kooperazzjoni fil-qasam tal-ġustizzja, tal-ambjent u tal-politika tal-impriżi jammontaw għal 40% tal-applikazzjonijiet.
4.4. It- tqassim tat-talbiet skont il-kategoriji soċjoprofessjonali kkonferma s-sehem tal-applikazzjonijiet li oriġinaw mill-qasam akkademiku, li baqgħu l-iktar numerużi, u kienu iktar minn 30% tat-talbiet.
4.5. Fl-aħħarnett, it- tqassim ġeografiku tal-applikazzjonijiet baqa’ wkoll stabbli. Madwar 20% tat-talbiet joriġinaw minn persuni jew minn organizzazzjonijiet imwaqqfa fil-Belġju, minħabba fin-numru ta' impriżi, minn uffiċċji ta' avukati jew minn assoċjazzjonijiet jew NGOs li joperaw fil-livell Ewropew. Barra dan, il-biċċa l-kbira tal-applikazzjonijiet joriġinaw mill-Istati Membri l-iktar popolati: il-Ġermanja, l-Italja, Franza, ir-Renju Unit, Spanja u l-Olanda, li waħidhom b’kollox ilaħħqu nofs l-aplikazzjonijiet (49,86 %). Is-sehem tal-Istati Membri l-ġodda għadu modest.
5. L-Applikazzjoni tal-Eċċezzjonijiet għad-Dritt ta' Aċċess
5.1. Il-perċentwali ta' tweġibiet pożittivi fil-fażi inizjali tal-applikazzjonijiet żdiedet sostanzjalment (żieda ta’ kważi 10%) meta mqabbla mas-sena ta' qabel.
Fi 82,68% tal-każi (meta mqabbla ma’ 72,71% fl-2007) id-dokumenti ġew totalment żvelati u fi 3,33% tal-każi (meta mqabbla ma’ 3,88% fl-2007) ingħata aċċess parzjali għad-dokumenti mitluba.
5.2. Il-perċentwali tad-deċiżjonijiet li jikkonfermaw il-pożizzjoni inizjali naqset ħafna (għaddiet minn 66,30% tal-każi fl-2007 għal 48.06% fl-2008, jiġifieri tnaqqis ta’ kważi 20%).
Il-perċentwali tat-tweġibiet totalment pożittivi wara rifjut inizjali żdiedet kemm kemm (18,59% meta mqabbla ma' 15,38% fl-2007). Il-perċentwali tad-deċiżjonijiet li jagħtu aċċess parzjali wara rifjut inizjali kważi rdoppjat (33.33% meta mqabbla ma’ 18.32% fl-2007).
5.3. Fl-istadju inizjali, iż-żewġ raġunijiet ewlenin għar-rifjut jibqgħu:
- il-protezzjoni tal-għan tal-attivitajiet ta' spezzjoni, ta' investigazzjoni u ta' verifika (it-tielet inċiż tal-Artikolu 4(2)), li wriet żieda żgħira meta mqabbla mal-2007 (26,63% rifjuti meta mqabbla ma’ 23,48 % fl-2007);
- il-protezzjoni tal-proċess tat-teħid ta’ deċiżjonijiet tal-Kummissjoni (Artikolu 4(3)), b'perċentwali ta' 15,22% għall-każi dwar opinjonijiet għall-użu intern u ta' 13,5% għal dawk li d-deċiżjoni għadha ma tteħditx, jiġifieri total ta' 28,72% ta’ rifjuti (meta mqabbla ma’ total ta’ 31,31% fl-2007).
Il-proporzjon ta’ rifjuti bbażati fuq il-ħarsien tal-interessi kummerċjali kif ukoll fuq il-ħarsien tar-relazzjonijiet internazzjonali tibqa’ waħda importanti, b’14,4% (kontra 10,79% fl-2007), u 10,24% (kontra 10,98% fl-2007) tal-każijiet ta’ rifjut rispettivament.
5.4. Ir-raġunijiet ewlenin li jiġġustifikaw il-konferma ta' rifjut ta’ aċċess huma:
- il-ħarsien tal-għan tal-attivitajiet ta’ investigazzjoni (27.85% meta mqabbla ma' 24,75% fl-2007);
- il-ħarsien tal-interessi kummerċjali (24.89% meta mqabbla ma' 25,25% fl-2007);
- u l-protezzjoni tal-proċess tat-teħid ta’ deċiżjonijiet tal-Kummissjoni b'perċentwali ta' 17,3% għall-każi fejn ma tkunx għadha ttieħdet deċiżjoni u ta' 12,24% għal dawk dwar opinjonijiet għall-użu intern, jiġifieri total ta' 29.54% ta’ rifjuti (meta mqabbla ma’ total ta’ 17.4% fl-2007).
6. Ilmenti ppreżentati lill-Ombudsman Ewropew
6.1. Matul l-2008, l-Ombudsman għalaq 16-il każ li kienu jsegwu lmenti kontra l-Kummissjoni dwar rifjuti tal-għoti ta' dokumenti[5]:
4 każi magħluqa mingħajr ma nstabet amministrazzjoni ħażina |
5 każi b’kumment kritiku u/jew kumment ieħor |
7 każi magħluqa mingħajr ma tkompliet l-investigazzjoni |
6.2. Matul l-2008, l-Ombudsman fetaħ erbatax-il fajl dwar ilmenti li kienu jikkonċernaw rifjut ta' komunikazzjoni tad-dokumenti.
7. Kawżi ġudizzjarji
7.1. Il-Qorti tal-Prim’Istanza tat ħames sentenzi f'kawżi dwar deċiżjonijiet tal-Kummissjoni li jirrifjutaw totalment jew parzjalment l-aċċess għal dokumenti fuq il-bażi tar-Regolament 1049/2001.
7.1.1. Sentenza tal-Qorti tal-Prim'Istanza tat-30 ta' Jannar 2008, kawża T-380/04, Ioannis Terezakis vs il-Kummissjoni:
Il-Qorti tal-Prim’Istanza annullat parzjalment id-deċiżjoni tal-Kummissjoni li rrifjutat l-aċċess għal żewġ dokumenti: rapport ta’ verifika u kuntratt iffirmat bejn l-ajruport ta’ Ateni u konsorzju.
Il-Qorti tal-Prim’Istanza tikkunsidra leġittimu r-rifjut li jiġi divulgat ir-rapport ta' verifika għaliex dan tal-aħħar huwa protett tul l-investigazzjoni/verifika kollha.
Dwar il-kuntratt, safejn ċerta informazzjoni li tidher fih kienet diġà ġiet divulgata mill-Kummissjoni, il-Qorti tal-Prim’Istanza tqis li minn tal-anqas din l-istess informazzjoni kellha tingħata lill-applikant. Il-Qorti tal-Prim’Istanza għaldaqstant annullat parzjalment id-deċiżjoni tal-Kummissjoni għaliex ċaħdet aċċess parzjali għall-kuntratt.
7.1.2. Sentenza tal-Qorti tal-Prim'Istanza tal-5 ta' Ġunju 2008, kawża T-141/05, Internationaler Hilfsfonds eV vs il-Kummissjoni:
Il-Qorti tal-Prim’Istanza laqgħat l-argumenti tal-Kummissjoni u ċaħdet ir-rikors għal annullament bħala inammissibbli filwaqt li kkonfermat li l-att ikkontestat kien jammonta għal deċiżjoni purament konfermatorja ta' deċiżjoni preċedenti li ma kinitx ġiet ikkontestata fit-termini preskritti.
Il-Qorti tal-Prim’Istanza għamlet distinzjoni ċara bejn il-proċedura quddiem l-Ombudsman u l-proċedura ġudizzjarja u kkonfermat in-natura alternattiva ta’ dawn iż-żewġ proċeduri. Hija ddikjarat ukoll li deċiżjoni tal-Ombudsman, anki meta tikkonstata li jkun hemm każ ta’ amministrazzjoni ħażina, ma tistax tikkostitwixxi element ġdid li jippermetti lill-applikant iressaq rikors għal annullament kontra deċiżjoni preċedenti li tkun saret definittiva għaliex ma tkunx ġiet ikkontestata fit-termini preskritti.
Ir-rikorrent ressaq appell quddiem il-Qorti tal-Ġustizzja kontra din is-sentenza.
7.1.3. Sentenza tal-Qorti tal-Prim'Istanza tad-9 ta' Settembru 2008, kawża T-403/05, MyTravel Group plc vs il-Kummissjoni:
Il-Qorti tal-Prim’Istanza kkonfermat żewġ deċiżjonijiet (ħlief fil-konfront ta’ dokument wieħed) tal-Kummissjoni li ċaħdu l-aċċess għal dokumenti fil-qasam tal-kompetizzjoni, fuq il-bażi ta’ diversi eċċezzjonijiet ("proċess tat-teħid tad-deċiżjonijiet", "pariri legali" u "investigazzjoni"). Min-naħa l-oħra, hija annullat il-parti tad-deċiżjoni li kienet tirrigwarda dokument li ġie rrifjutat fuq il-bażi tal-eċċezzjoni "investigazzjoni" għaliex qieset vaga wisq il-motivazzjoni għal dan ir-rifjut.
Il-Qorti tal-Prim’Istanza fakkret b’mod partikolari li:
- Rigward il-proċess tat-teħid tad-deċiżjonijiet, l-istituzzjonijiet għandhom dritt li jipproteġu l-konsultazzjonijiet u d-deliberazzjonijiet interni tagħhom meta dan ikun meħtieġ, fl-interess pubbliku, li jħarsu l-kapaċità tagħhom li jwettqu l-inkarigi tagħhom, b’mod partikolari fil-kuntest tal-eżerċizzju tas-setgħat deċiżjonali amministrattivi tagħhom;
- Minħabba li r-Regolament jirrigwarda l-aċċess pubbliku għad-dokumenti, interess partikolari jew privat mhuwiex interess li għandu jitqies meta jiġu mwieżna l-interessi previsti fir-Regolament.
L-Iżvezja ressqet appell quddiem il-Qorti tal-Ġustizzja kontra din is-sentenza.
7.1.4. Sentenza tal-Qorti tal-Prim'Istanza tas-10 ta' Settembru 2008, kawża T-42/05, Rhiannon Williams vs il-Kummissjoni:
F’din il-kawża, ir-rikorrenti ressqet essenzjalment żewġ talbiet : minn naħa, ċaħda impliċita ta' aċċess għal dokumenti "kellhom jeżistu" u, min-naħa l-oħra, interpretazzjoni u applikazzjoni żbaljati tal-eċċezzjonijiet għaċ-ċaħda tal-aċċess għad-dokumenti identifikati fid-deċiżjoni kkontestata.
Dwar l-ewwel aspett, il-Qorti tal-Prim’Istanza annullat id-deċiżjoni tal-Kummissjoni, filwaqt li fakkret li l-istituzzjonijiet għandhom l-obbligu li jassistu lill-applikant fl-applikazzjoni tiegħu u li jekk, minkejja din l-għajnuna, l-applikazzjoni tibqa’ mhux ċara, l-istituzzjoni għandha tkun preċiża u, fin-nuqqas ta’ dan, l-impreċiżjoni tista’ tammonta għal ċaħda impliċita tad-dokumenti mhux identifikati. U ċaħda impliċita hija dejjem ċaħda mhux motivata u, għaldaqstant, annullabbli fuq din il-bażi waħdanija.
Rigward id-dokumenti espliċitament miċħuda, il-Qorti tal-Prim’Istanza kkonfermat id-deċiżjoni tal-Kummissjoni fit-totalità tagħha.
7.1.5. Sentenza tal-Qorti tal-Prim'Istanza tas-18 ta' Diċembru 2008, kawża T-144/05, Pablo Muñiz vs il-Kummissjoni:
Il-Qorti tal-Prim’Istanza annullat id-deċiżjoni tal-Kummissjoni li tiċħad l-aċċess għal dokumenti li jirrigwardaw proċedura ta’ komitoloġija, fil-qasam tal-klassifikazzjoni tariffarja fuq il-bażi tal-eċċezzjoni "proċess tat-teħid tad-deċiżjonijiet".
Il-Qorti tal-Prim’Istanza ammettiet li l-ħarsien tal-proċess tat-teħid tad-deċiżjonijiet minn pressjoni esterna mmirata jista’ jkun ta’ natura li jammonta għal raġuni leġittima biex l-aċċess jiġi ristrett. Madankollu, hija qieset li l-eżistenza ta’ pressjoni bħal din għandha tiġi stabbilita b’ċertezza u li għandu jintwera li r-riskju li d-deċiżjoni li għandha tittieħed tiġi affettwata sostanzjalment minħabba l-imsemmija pressjoni esterna huwa raġonevolment prevedibbli.
7.2. Fl-2008 tressqu 23 rikors ġdid, fosthom erba’ appelli, kontra deċiżjonijiet tal-Kummissjoni skont ir-Regolament 1049/2001[6]:
Kawża C-506/08P, L-Iżvezja/partijiet oħrajn MyTravel Group plc u l-Kummissjoni | Kawża C-362/08P, Internationaler Hilfsfonds eV/ parti oħra Il-Kummissjoni | Kawża C-281/08P, Landtag Schleswig-Holstein/ Il-Kummissjoni |
Kawża C-28/08P, Il-Kummissjoni/ parti oħra The Bavarian Lager Co. Ltd | Kawża T-509/08, Ryanair Ltd/ Il-Kummissjoni | Kawża T-500/08, Ryanair Ltd/ Il-Kummissjoni |
Kawża T-499/08, Ryanair Ltd/ Il-Kummissjoni | Kawża T-498/08, Ryanair Ltd/ Il-Kummissjoni | Kawża T-497/08, Ryanair Ltd/ Il-Kummissjoni |
Kawża T-496/08, Ryanair Ltd/ Il-Kummissjoni | Kawża T-495/08, Ryanair Ltd/ Il-Kummissjoni | Kawża T-494/08, Ryanair Ltd/ Il-Kummissjoni |
Kawża T-474/08, Dieter C. Umbach/ Il-Kummissjoni | Kawża T-437/08, CDC Hydrogene Peroxide Cartel Damage Claims (CDC Hydrogene Peroxide)/ Il-Kummissjoni | Kawża T-383/08, New Europe/ Il-Kummissjoni |
Kawża T-380/08, L-Olanda/ Il-Kummissjoni | Kawża T-362/08, IFAW Internationaler Tierschutz-Fonds gGmbH/ Il-Kummissjoni | Kawża T-344/08, EnBW Energie Baden-Württemberg AG/ Il-Kummissjoni |
Kawża T-342/08, Edward William Batchelor/ Il-Kummissjoni | Kawża T-250/08, Edward William Batchelor/ Il-Kummissjoni | Kawża T-221/08, Guido Strack/ Il-Kummissjoni |
Kawża T-186/08, Liga para Protecção da Natureza (LPN)/ Il-Kummissjoni | Kawża T-29/08, Liga para Protecção da Natureza (LPN)/ Il-Kummissjoni |
8.1. It-tip tal-applikazzjonijiet u r-raġunijiet għal rifjut:
Bħas-snin ta' qabel, l-impressjoni ġenerali li toħroġ mill-analiżi tat-talbiet għal aċċess hi li proporzjon kbir minn dawn jikkonċerna l-attivitajiet tal-Kummissjoni fil-qasam tal-kontroll tal-applikazzjoni tal-liġi Komunitarja. F'bosta każijiet, dawn it-talbiet għall-aċċess isiru bl-għan li jinkisbu dokumenti li x'aktarx li jappoġġjaw il-pożizzjoni ta' min jagħmel it-talba fil-kuntest ta' ilment, pereżempju dwar ksur preżunt tad-dritt Komunitarju, jew ta' rikors amministrattiv jew ġudizzjarju, pereżempju dwar deċiżjoni tal-Kummissjoni fil-qasam tal-politika tal-kompetizzjoni. Għandu jiġi nnutat li dawn it-talbiet ġeneralment jinvolvu volumi kbar ta’ dokumenti li l-analiżi tagħhom toħloq xogħol amministrattiv kbir.
Ta' min jinnota wkoll li l-eċċezzjoni dwar il-protezzjoni tal-proċess tat-teħid tad-deċiżjonijiet tal-Kummissjoni hija invokata l-aktar sabiex tipproteġi t-teħid ta' deċiżjonijiet b'portata individwali. Fil-qasam leġiżlattiv, aktar u aktar dokumenti huma direttament aċċessibbli għall-pubbliku, mingħajr ma jkun hemm bżonn li tiġi ppreżentata talba għal aċċess lill-Kummissjoni. Id-Direttorati Ġenerali tal-Kummissjoni żviluppaw is-siti tal-Internet tagħhom dwar il-politiki speċifiċi u permezz tagħhom għandhom numru konsiderevoli ta’ dokumenti għad-disponibbiltà tal-pubbliku.
L-eċċezzjoni dwar il-protezzjoni tal-interessi kummerċjali tiġi essenzjalment invokata fil-kuntest tat-talbiet għal aċċess dwar fajls li jirrigwardaw il-politika tal-kompetizzjoni.
Dawn ix-xejriet, li qed jiżdiedu iktar ma jgħaddi ż-żmien, iggwidaw lill-Kummissjoni fir-riflessjonijiet tagħha fit-tfassil tal-proposti għar-riformulazzjoni tar-Regolament.
8.2. Evoluzzjoni tal-każistika:
Il-Qorti tal-Prim’Istanza kkonfermat il-każistika tagħha fuq diversi punti:
- Il-ħtieġa, fil-prinċipju, ta’ eżami konkret u individwali tad-dokumenti li huma s-suġġett ta’ talba għall-aċċess;
- l-interess partikolari li rikorrent jista' jressaq m'għandux importanza fl-evalwazzjoni tal-validità ta' deċiżjoni ta' ċaħda.
- L-eċċezzjoni “investigazzjoni/verifika” tapplika fiż-żmien kollu li fih tkun għaddejja l-investigazzjoni/verifika;
Barra minn hekk, il-Qorti tal-Prim'Istanza ċċarat diversi punti oħrajn:
- il-proċedura quddiem l-Ombudsman hija distinta mill-proċedura ġudizzjarja minħabba li dawn iż-żewġ proċeduri huma ta’ natura alternattiva;
- l-istituzzjonijiet għandhom dritt li jipproteġu l-konsultazzjonijiet u d-deliberazzjonijiet interni tagħhom, b’mod partikolari kontra pressjoni esterna mmirata, meta dan ikun meħtieġ, fl-interess pubbliku, biex iħarsu l-kapaċità tagħhom biex iwettqu l-inkarigi tagħhom, b’mod partikolari fil-kuntest tal-eżerċizzju tas-setgħat deċiżjonali amministrattivi tagħhom;
- madankollu, huma għandhom juru li pressjoni esterna bħal din tabilħaqq teżisti u jġibu l-prova li r-riskju li d-deċiżjoni li għandha tittieħed tiġi affettwata sostanzjalment huwa raġonevolment prevedibbli, b’mod partikolari fil-qasam leġiżlattiv
- ċaħda impliċita hija dejjem ċaħda mhux motivata u, għaldaqstant, annullabbli fuq din il-bażi waħdanija.
Statistika dwar l-applikazzjoni tar-Regolament 1049/2001
1. KONTENUT TAR-REġISTRU
Total | 15 753 | 46 762 | 790 | 1.597 | 21 985 | 102 582 |
APPLIKAZZJONIJIET INIZJALI
2. NUMRU TA’ APPLIKAZZJONIJIET
3. REAZZJONIJIET
numru | % | numru | % | numru | % |
APPLIKAZZJONIJIET KONFERMATORJI
4. NUMRU TA’ APPLIKAZZJONIJIET
5. REAZZJONIJIET
ID-DISTRIBUZZJONI TAR-RIFJUTI SKONT L-EċċEZZJONI APPLIKATA (%)
6. APPLIKAZZJONIJIET INIZJALI
4.1.a. protezzjoni tal-interess pubbliku - l-ewwel inċiż - is-sigurtà pubblika | 1,53 | 1,19 | 0,18 |
4.1.a. protezzjoni tal-interess pubbliku - it-2 inċiż - id-difiża u l-kwistjonijiet militari | 0,60 | 2,23 | 0,82 |
4.1.a. protezzjoni tal-interess pubbliku - it-3 inċiż - ir-relazzjonijiet internazzjonali | 7,06 | 10,98 | 10,24 |
4.1.a. protezzjoni tal-interess pubbliku - ir-4 inċiż - il-politika finanzjarja, monetarja jew ekonomika | 1,19 | 1,26 | 2,9 |
4.1.b. Protezzjoni tal-privatezza u l-integrità tal-individwu | 4,85 | 5,04 | 5,98 |
4.2. L-1 inċiż - Protezzjoni tal-interessi kummerċjali | 8,94 | 10,79 | 14,4 |
4.2. It-2 inċiż - Protezzjoni tal-proċedimenti fil-qrati u pariri leġali | 7,49 | 6,08 | 6,52 |
4.2. It-3 inċiż - Protezzjoni tal-attivitajiet ta' ispezzjoni, investigazzjoni u verifika | 30,72 | 23,48 | 26,63 |
4.3.l-1 subparagrafu - Proċess ta’ teħid ta’ deċiżjonijiet, deċiżjoni li għadha ma tteħditx | 14,30 | 12,02 | 13,5 |
4.3. It-2 subparagrafu - Proċedura ta’ teħid ta’ deċiżjonijiet, deċiżjoni li diġà ttieħdet: Pariri għall-użu intern fil-kuntest ta’ deliberazzjonijiet u konsultazzjonijiet preliminari | 19,06 | 19,29 | 15,22 |
4.5. Rifjut tal-Istat Membru | 4,26 | 7,64 | 3,62 |
7. APPLIKAZZJONIJIET KONFERMATORJI
4.1.a. protezzjoni tal-interess pubbliku - l-ewwel inċiż - is-sigurtà pubblika | 0,00 | 0,9 | 0,42 |
4.1.a. protezzjoni tal-interess pubbliku - it-2 inċiż - id-difiża u l-kwistjonijiet militari | 0,49 | 0,4 | 0,42 |
4.1.a. protezzjoni tal-interess pubbliku - it-3 inċiż - ir-relazzjonijiet internazzjonali | 3,40 | 2,2 | 5,91 |
4.1.a. protezzjoni tal-interess pubbliku - ir-4 inċiż - il-politika finanzjarja, monetarja jew ekonomika | 0,97 | 0,4 | 0,84 |
4.1.b. Protezzjoni tal-privatezza u l-integrità tal-individwu | 13,59 | 4,8 | 5,06 |
4.2.l-1 inċiż - Protezzjoni tal-interessi kummerċjali | 16,50 | 25,25 | 24,89 |
4.2.it-tieni inċiż - Protezzjoni tal-proċedimenti fil-qrati u l-pariri legali | 10,19 | 4,8 | 3,8 |
4.2.it-3 inċiż - Protezzjoni tal-attivitajiet ta' ispezzjoni, investigazzjoni u verifika | 27,18 | 24,75 | 27,85 |
4.3.l-1 subparagrafu - Proċess ta’ teħid ta’ deċiżjonijiet, deċiżjoni li għadha ma tteħditx | 7,77 | 5,7 | 17,3 |
4.3. It-2 subparagrafu - Proċedura ta’ teħid ta’ deċiżjonijiet, deċiżjoni li diġà ttieħdet: Pariri għall-użu intern fil-kuntest ta’ deliberazzjonijiet u konsultazzjonijiet preliminari | 9,71 | 11,7 | 12,24 |
4.5. Rifjut tal-Istat Membru | 10,19 | 19,1 | 1,27 |
DISTRIBUZZJONI TAL-APPLIKAZZJONIJIET
8. SKONT IL-KATEGORIJA SOċJOPROFESSJONALI TAL-APPLIKANTI (%)
Id-dinja akkademika | 32,08 | 31,85 | 31,03 |
Is-soċjetà ċivili (gruppi ta' interess, industrija, NGOs, eċċ.) | 17,27 | 17,77 | 18,26 |
Membri tal-pubbliku li l-profil soċjoprofessjonali tagħhom ma ġiex indikat | 16,55 | 15,33 | 16,75 |
Awtoritajiet pubbliċi (minbarra l-istituzzjonijiet tal-UE) | 15,67 | 15,69 | 14,19 |
Avukati | 10,43 | 9,69 | 11,01 |
Istituzzjonijiet oħra tal-UE | 6,85 | 6,75 | 6,3 |
Ġurnalisti | 1,14 | 2,90 | 2,46 |
9. SKONT L-ORIġINI ġEOGRAFIKA TAL-APPLIKAZZJONIJIET (%)
Il-Belġju | 20,26 | 19,86 | 18,93 |
Il-Ġermanja | 18,67 | 15,58 | 16,89 |
L-Italja | 8,41 | 8,18 | 8,54 |
Franza | 9,31 | 9,32 | 8 |
Ir-Renju Unit | 5,73 | 5,76 | 6,34 |
Spanja | 5,33 | 5,92 | 5,29 |
L-Olanda | 5,35 | 4,42 | 4,83 |
Oħrajn | 0,63 | 1,76 | 2,63 |
Il-Lussemburgu | 2,15 | 2,8 | 2,61 |
Mhux indikat | 1,64 | 1,16 | 2,61 |
Il-Polonja | 2,61 | 2,41 | 2,57 |
Id-Danimarka | 1,55 | 1,23 | 2,45 |
L-Awstrija | 3,18 | 2,71 | 2,11 |
Il-Greċja | 1,2 | 1,5 | 1,93 |
Il-Portugall | 1,31 | 1,18 | 1,5 |
L-Iżvezja | 1,24 | 1,46 | 1,44 |
L-Irlanda | 1,15 | 0,82 | 1,28 |
Ir-Repubblika Ċeka | 1,08 | 0,89 | 1,26 |
L-Iżvizzera | 0,77 | 0,82 | 1,18 |
Il-Finlandja | 0,78 | 1,43 | 1,08 |
L-Istati Uniti | 0,89 | 0,61 | 1,02 |
L-Ungerija | 0,95 | 0,86 | 0,86 |
Il-Litwanja | 1,21 | 0,55 | 0,62 |
Ir-Rumanija | 0,2 | 0,96 | 0,58 |
In-Norveġja | 0,51 | 0,32 | 0,36 |
Il-Bulgarija | 0,25 | 0,94 | 0,36 |
Is-Slovenja | 0,31 | 1,8 | 0,32 |
Il-Latvja | 0,2 | 0,14 | 0,28 |
Il-Liechtenstein | 0,12 | 0,45 | 0,28 |
Is-Slovakkja | 0,37 | 0,59 | 0,24 |
Il-Ġappun | 0,18 | 0,2 | 0,24 |
Ċipru | 0,26 | 0,25 | 0,22 |
Iċ-Ċina (inkl. Ħong Kong) | 0,08 | 1,01 | 0,14 |
L-Estonja | 0,37 | 0,29 | 0,1 |
Ir-Russja | 0,11 | 0,05 | 0,1 |
Il-Messiku | 0,02 | 0,05 | 0,1 |
Il-Kroazja | 0,22 | 0,43 | 0,08 |
L-Ukrajna | 0,14 | 0,04 | 0,08 |
In-New Zealand | 0,08 |
L-Awstralja | 0,15 | 0,07 | 0,06 |
Il-Brażil | 0,05 | 0,04 | 0,06 |
It-Turkija | 0,22 | 0,12 | 0,04 |
Il-Kanada | 0,15 | 0,25 | 0,04 |
L-Iżrael | 0,09 | 0,12 | 0,04 |
L-Afrika ta’ Isfel | 0,04 |
L-Eks Repubblika Jugoslava tal-Maċedonja | 0,08 | 0,04 | 0,02 |
L-Albanija | 0,05 | 0,02 | 0,02 |
L-Iżlanda | 0,03 | 0,02 | 0 |
L-Eġittu | 0,14 | 0 |
Pajjiżi tal-UE | 93,93 | 92,28 | 99,46 |
Pajjiżi Kandidati | 0,22 | 0,12 | 0 |
Oħrajn | 3,49 | 4,55 | 0 |
Mhux indikat | 2,37 | 3,05 | 0,54 |
10. SKONT L-OQSMA TA' INTERESS (%)
Direttorat Ġenerali /Servizz | 2007 | 2008 |
SG - Segretarjat Ġenerali | 10,19 | 9,38 |
TREN - Enerġija u Trasport | 7,54 | 8,18 |
MARKT - Suq Intern | 6,46 | 7,28 |
COMP - Kompetizzjoni | 7,32 | 7,18 |
JLS - Ġustizzja, Libertà u Sigurtà | 8,45 | 6,69 |
ENV - Ambjent | 6,11 | 6,07 |
ENTR - Impriżi | 5,48 | 5,91 |
SANCO - Saħħa u Protezzjoni tal-Konsumaturi | 4,27 | 5,74 |
TAXUD - Tassazzjoni u Unjoni Doganali | 4,82 | 5,17 |
ADMIN - Persunal u Amministrazzjoni | 2,34 | 4,08 |
EMPL - Impjiegi u Affarijiet Soċjali | 3,1 | 3,72 |
AGRI – Agrikultura | 4,11 | 3,6 |
REGIO - Politika Reġjonali | 3,69 | 3,42 |
TRADE - Kummerċ | 2,48 | 2,72 |
RELEX - Relazzjonijiet Esterni | 4,09 | 2,39 |
INFSO - Soċjetà tal-Informazzjoni | 2,21 | 2,3 |
SJ - Servizz Legali | 1,34 | 1,75 |
DEV - Żvilupp | 2,12 | 1,67 |
AIDCO - Uffiċju ta' kooperazzjoni EuropeAid | 1,27 | 1,55 |
ELARG - Tkabbir | 3,18 | 1,5 |
EAC - Edukazzjoni u Kultura | 1,58 | 1,4 |
RTD - Riċerka | 1,64 | 1,23 |
ECFIN - Affarijiet Ekonomiċi u Finanzjarji | 1,07 | 1,23 |
FISH - Sajd | 0,95 | 1,13 |
BUDG - Baġit | 1,31 | 1,07 |
COMM - Servizz Komunikazzjoni | 0,73 | 0,85 |
OLAF - Uffiċċju Ewropew għall-Ġlieda Kontra l-Frodi | 0,45 | 0,62 |
CAB - Kabinetti tal-Kummissarji | 0,16 | 0,43 |
DGT - Direttorat Ġenerali għat-Traduzzjoni | 0,4 | 0,32 |
EPSO - Uffiċċju għar-Reklutaġġ | 0,08 | 0,23 |
PMO - Uffiċċju għall-Amministrazzjoni u l-Pagamenti ta' Drittijiet Individwali | 0,13 | 0,18 |
ECHO - Uffiċju għall-Għajnuna Umanitarja | 0,21 | 0,15 |
ĊKR - Ċentru Konġunt tar-Riċerka | 0,02 | 0,13 |
IAS - Verifika Interna | 0,1 | 0,07 |
BEPA - Uffiċċju tal-Konsulenti dwar il-Politika Ewropea | 0,06 | 0,07 |
OPOĊE - Uffiċċju tal-Pubblikazzjonijiet | 0,03 | 0,05 |
SCIC - Servizz Komuni tal-Interpretazzjoni | 0,02 | 0,02 |
FC - Kontroll Finanzjarju | 0,02 | - |
[1] ĠU L 145, 31.5.2001, p. 43.
[2] Għal iktar tagħrif dwar il-politika ta’ trasparenza, irreferi għall-Bullettin tal-Unjoni Ewropea fl-indirizz li ġej: http://europa.eu/bulletin/en/200804/p101006.htm#anch0006
[3] COM (2007) 185 tat-18 ta' April 2007.
[4] “Dokumenti sensittivi huma dokumenti li ġejjin mill-istituzzjonijiet jew mill-aġenziji mwaqqfa minnhom, mill-Istati Membri, pajjiżi terzi jew Organizzazzjonijiet Internazzjonali, ikklassifikati bħala "TRÉS SECRET/TOP SECRET", "SECRET" jew "CONFIDENTIEL" skont ir-regoli tal-istituzzjoni rilevanti, li jħarsu l-interessi essenzali tal-Unjoni Ewropea jew ta' wieħed jew aktar mill-Istati Membri tagħha fl-oqsma koperti mill-Artikolu 4(1)(a), partikolarment is-sigurtà pubblika, kwistjonijiet militari u tad-difiża” (Art 9(1))
[5] Għal tagħrif dettaljat dwar dan il-każ, ara http://www.euro-ombudsman.eu.int/decision/en/default.htm
[6] Għal tagħrif dettaljat dwar dawn il-kawżi, ara http://curia.europa.eu/jurisp/cgi-bin/form.pl?lang=mt